ສະຫະລັດ ແລະ ອັງກິດ ຢືນ​ຢັນຄືນ​ອີກ ເຖິງ ການ​ສະໜັບສະໜຸນ ອະທິປະ​ໄຕ ​ຂອງ​ຢູ​ເຄຣນ
ທັງ​ສອງ​ປະເທດ​ກ່າວ​ວ່າ ຣັດ​ເຊຍ​ຕ້ອງ​ຖອນກຳລັງ ​ອອກ​​ໄປໂດຍ​ທັນທີ ຈາກ​ພາກ​ຕາ​ເວັນ​ອອກ​ ຂອງ​ຢູ​ເຄຣນ ແລະຢຸດ​ເຊົາ “​ໃຫ້ການສະໜັບສະໜຸນ​​​ດ້ານ​ວັດຖຸ” ແກ່ພວກກະບົດ.
ລັດຖະມົນຕີຕ່າງປະເທດສະຫະລັດ ທ່ານ John Kerry ແລະ ລັດຖະມົນຕີຕ່າງປະເທດອັງກິດ ທ່ານ Philip Hammond ໄດ້ຢືນຢັນຄືນອີກ ເຖິງການສະໜັບສະໜຸນ ຂອງພວກຕົນ ຕໍ່ ອະທິປະໄຕ ຂອງຢູເຄຣນ ນັກການທູດທັງສອງທ່ານ ໄດ້ພົບປະກັນ ໃນວັນພຸດວານນີ້ ຢູ່ທີ່ວໍຊິຕັນ ແລະ ໃນລະຫວ່າງກອງປະຊຸມຖະແຫລງຂ່າວ ຮ່ວມກັນນັ້ນ ທັງສອງທ່ານກ່າວວ່າ ຣັດເຊຍຕ້ອງຖອນກອງ ກຳລັງອອກໄປໂດຍທັນທີ ຈາກພາກຕາເວັນອອກຂອງຢູເຄຣນ ແລະ ຢຸດເຊົາ  ແກ່ພວກ ແບ່ງແຍກດິນແດນນິຍົມຣັດເຊຍຢູ່ໃນຂົງເຂດນັ້ນ ທ່ານ Kerry ແລະ ທ່ານ Hammond ໄດ້ກ່າວອີກວ່າ ຣັດເຊຍຕ້ອງເຄົາລົບນັບຖື ຂໍ້ຕົກລົງ ຢຸດຍິງເມື່ອວັນທີ 5 ກັນຍາ ລະຫວ່າງ ລັດຖະບານຢູເຄຣນ ແລະ ບັນດາຜູ້ນຳພວກກະບົດ ອິງ ຕາມ ອົງການສະຫະປະຊາຊາດ ໄດ້ມີ 331 ຄົນເສຍຊີວິດ ຢູ່ໃນພາກຕາເວັນອອກຂອງຢູເຄຣນ ທີ່ໄດ້ຖືກບັນທຶກໄວ້ ນັບຕັ້ງແຕ່ໄດ້ມີການລົງນາມກັນໃນຂໍ້ຕົກລົງດັ່ງກ່າວນັ້ນ